Document ID: 32004R1730

NARIADENIE KOMISIE (ES) č. 1730/2004
zo 4. októbra 2004,
ktorým sa mení a dopĺňa nariadenie (ES) č. 1185/2004, pokiaľ ide o termín na predloženie ponúk pre čiastkové verejné súťaže na uvedenie do predaja, týkajúce sa vývozu žita v držbe nemeckej intervenčnej agentúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), a najmä na jeho článok 6,
keďže:
(1)
Článok 5 nariadenia Komisie (ES) č. 1185/2004 z 25. júna 2004, ktorým sa otvára stála výzva na predkladanie ponúk na vývoz žita v držbe nemeckej intervenčnej agentúry (2), ustanovuje, že termíny na predloženie ponúk pre čiastkové verejné súťaže uplynú vždy vo štvrtok, s výnimkou určitých dátumov.
(2)
Vzhľadom na to, že 1. a 2. november 2004 a 30. december 2004 sú sviatky vo väčšine členských štátov, je potrebné z administratívnych dôvodov a z dôvodu riadnej správy zrušiť čiastkové verejné súťaže, pre ktoré uplynie termín 4. novembra 2004 a 30. decembra 2004.
(3)
V dôsledku toho je potrebné zmeniť a doplniť nariadenie (ES) č. 1185/2004.
(4)
Opatrenia stanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Článok 5 ods. 2 nariadenia (ES) č. 1185/2004 sa nahrádza takto:
„2. Termín na predloženie ponúk pre nasledujúce čiastkové verejné súťaže uplynie vždy vo štvrtok o 9.00 h (bruselského času), s výnimkou 22. júla 2004, 5. augusta 2004, 19. augusta 2004, 2. septembra 2004, 4. novembra 2004, 23. decembra 2004, 30. decembra 2004, 24. marca 2005, 5. mája 2005 a 26. mája 2005.“
Článok 2
Toto nariadenie nadobúda účinnosť dňom uverejnenia v Úradnom vestníku Európskej únie.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 4. októbra 2004

Labels: 3
18
17